PATVIRTINTA

Šilutės Pamario progimnazijos

direktoriaus 2024 m. sausio 19 d.

įsakymu Nr. V1-14

**RESPUBLIKINĖS IKIMOKYKLINIO IR PRIEŠMOKYKLINIO AMŽIAUS VAIKŲ DARBŲ PARODOS PROJEKTO**

**,,KUO YPATINGA VIETA, KURIOJE GYVENU?‘‘**

**NUOSTATAI**

**I SKYRIUS**

**BENDROSIOS NUOSTATOS**

1. Respublikinės ikimokyklinio ir priešmokyklinio amžiaus vaikų darbų parodos ,,Kuo ypatinga vieta, kurioje gyvenu?“ nuostatai reglamentuoja projekto tikslą, uždavinius, dalyvius, darbų pateikimo ir organizavimo tvarką.

2. Projektas skirtas Lietuvos ikimokyklinio ir priešmokyklinio ugdymo įstaigų vaikams, mokytojams, tėvams.

3. Projekto organizatoriai: Šilutės Pamario progimnazijos Rusnės skyriaus ikimokyklinio ir priešmokyklinio ugdymo mokytojai. Projekto partneris - Šilutės rajono švietimo pagalbos tarnyba.

4. Projekto nuostatai skelbiami socialinio tinklo Facebook grupėje ,,Auklėtoja auklėtojai‘‘ (idėjos, darbeliai, pamokėlių planai).

**II SKYRIUS**

**PROJEKTO TIKSLAS IR UŽDAVINIAI**

5. TIKSLAS – skatinti vaikus domėtis savo gyvenamosios vietovės unikalumu ir pavadinimo atsiradimo kilme ir istorija.

6. UŽDAVINIAI:

6.1. domėtis savo gyvenamosios vietos aplinka, stebint artimiausius objektus (unikalius statinius, paminklus, pilis, piliakalnius, švyturius, vandens telkinius ir t. t.);

6.2. kurti situacijas ir sąlygas, kad vaikai galėtų patirti kūrybinį džiaugsmą;

6.3. ugdyti vaikų pilietiškumą ir tautinę savimonę;

6.4. skatinti ikimokyklinio ir priešmokyklinio ugdymo įstaigų ugdytinių, mokytojų, tėvelių bendradarbiavimą ir gerosios patirties sklaidą.

**III SKYRIUS**

**DALYVIAI**

7. Projekte kviečiami dalyvauti Lietuvos ikimokyklinio ir priešmokyklinio ugdymo įstaigų mokytojai, ugdytiniai ir jų tėveliai. Dalyvių skaičius neribojamas.

**IV SKYRIUS**

**PROJEKTO ORGANIZAVIMAS IR DARBŲ PATEIKIMO TVARKA**

8. Projekto koordinatorė – Šilutės Pamario progimnazijos Rusnės skyriaus direktoriaus pavaduotoja ugdymui Regina Juškienė. Projekto organizatorės – ikimokyklinio ugdymo mokytojos Irena Liudytė, Romina Gilija Zamuškienė ir priešmokyklinio ugdymo mokytojos Aldona Bliūdžiuvienė ir Vida Grabauskienė. Kilus klausimams kreiptis telefonu 8 677 94901 arba el. paštu [rusnedarz@gmail.com](mailto:rusnedarz@gmail.com)

9. Projektas vykdomas 2024 metų sausio 22 – vasario 29 dienomis.

10. Projekto dalyviai pasirenka savo gyvenamosios vietovės objektą, stebi, domisi juo ir ieško informacijos įvairiuose šaltiniuose.

11. Kūrybinis darbas atliekamas ant A4 formato dydžio popieriaus lapo.

12. Objektą vaizduoja pasirinktomis meninės raiškos priemonėmis, kuria ir interpretuoja, užrašo trumpą jo atsiradimo istoriją.

13. Dalyvio kortelė (1 priedas) užpildoma kompiuteriu (šriftas Times New Roman, 14 dydis) ir priklijuojama kūrybinio darbelio apačioje dešinėje pusėje.

14. Darbas nufotografuojamas ir įkeliamas į sukurtą uždarą Facebook grupę ,,Kuo ypatinga vieta, kurioje gyvenu?‘‘ iki 2024 metų vasario 29 dienos.

15. Projekte dalyvaujančių vaikų darbai bus sukelti į virtualią parodą Facebook grupėje ,,Kuo ypatinga vieta, kurioje gyvenu?‘‘, popieriniai darbų variantai bus eksponuojami Šilutės Pamario progimnazijos Rusnės skyriuje ir Šilutės F. Bajoraičio viešosios bibliotekos Rusnės filialo bibliotekoje.

**V SKYRIUS**

**BAIGIAMOSIOS NUOSTATOS**

16. Projekto dalyviai, įkeldami kūrybinių darbelių nuotraukas, patvirtina, kad yra jų autoriai ir sutinka su viešu nuotraukų platinimu ir publikavimu.

17. Dalyvių sąrašas ir padėkos raštas bus įkelti į uždarą Facebook grupę ,,Kuo ypatinga vieta, kurioje gyvenu?‘‘.

18. Dalyviai, norintys gauti Šilutės ŠPT pažymą apie dalyvavimą projekte, registruojasi sistemoje semi+ <https://www.semiplius.lt/> nuo 2024 m. vasario 1 d.

\_\_\_\_\_\_\_\_\_\_\_\_\_\_\_\_\_\_\_\_\_

1 priedas

**DALYVIO KORTELĖ**

|  |  |
| --- | --- |
| Ugdymo įstaigos pavadinimas |  |
| Autoriaus vardas, pavardė, amžius |  |
| Mokytojo vardas, pavardė |  |
| Pavadinimas ir trumpa istorija |  |